**Технологон картæ ирон æвзаджы урокмæ 4-æм къласы**

**Урочы темæ: Уалдзæджы цинтæ**

**Грамматикон темæ: фæлхат кæнын рацыд æрмæг ныхасы хæйттæй.**

|  |  |
| --- | --- |
| **Урочы нысæнттæ:** | 1.Номдар,миногон æмæ мивдисæджы тыххæй æрмæг бафидар кæнын.2.Ахуыр кæнын сывæллæтты сæ хъуыдытæ раст дзурын, хатдзæгтæ кæнын; сæ дзырдуат сын хъæздыгдæр кæнын.3.Гуырын кæнын уарзондзинад æрдзмæ, эстетикон æнкъарæнтæ рæзын кæнын,уалдзыгон æрдзы æууæлтæ хуыздæр базонын. |
| **Урочы хуыз** | урок – акции, рацыд æрмæг ныффидар кæныны урок. |
| **Урочы ахуырадон фæстиуджытæ** | **Предметон:** Уацмысæн анализ скæнын.**Метапредметон:** Скъоладзауты ахуыр кæнын хи хъуыдытæ раст дзурыныл, хатдзæгтæ кæныныл, аив дзурын æмæ кæсыныл.**Удгоймагон:** Æрдзурын адæймаджы æппæрццаг æмæ æвæрццаг миниуджытыл. |
| **Ахуыры методтæ æмæ формæтæ** | индивидуалон, къордгай куыст,беседæ. |
| **Æххуысгæнæг фæрæзтæ** | компьютер, интерактивон фæйнæг, презентаци, чингуытæ, карточкатæ. |

**Урочы эпиграф:**

 «Рудзынгæй æрбакаст уалдзæг,

- Рауай мидæмæ, нæ уазæг!

Амонд, фарнимæ æрбакæс.

Бирæ цинтæ нын æрбахæсс».

 ( Баситы Мысост)

**Урочы организацион структурæ**

|  |  |  |  |
| --- | --- | --- | --- |
| **Урочы сæйраг этаптæ æмæ структурæ** | **Ахуыргæнæджы** **архайды мидис** | **Скъоладзауы** **архайды мидис** | **Универсалон ахуырадон архайд (УАА)** |
| **Бацæттæгæнæн рæстæг** | **Ахуыргæнæг:** Уæ бон хорз, сывæллæттæ! Раттæм ма салам нæ уазджытæн, уæ кæрæдзийæн! Абоны урок, чи зоны, иннæ уроктæй чысыл хицæн кæндзæн. Цæмæй, уый уæхæдæг фæстæдæр банкъардзыстут. Хæдзармæ куыст уын уыди кълас æртæ къордыл адих кæнын æмæ сын æрхъуыды кæнын нæмттæ.Уæдæ ма ракæсæм, мæнæ фыццаг къорд – **Джигит.**Дыккаг къорд – **Амагæ.**Æртыккаг къорд – **Фыранк.**Абон нæ уазджытæ уыдзысты жюрийы уæнгтæ дæр æмæ уын алы къæпхæнæн æвæрдзысты баллтæ. (1- 5).1.Фæйнæгмæ ма ракæсут. Куыд уынут, афтæмæй нæ урочы темæ бæрæг нæу, æмæ йæ цæмæй сбæрæг кæнæм, уый тыххæй алы къордæн дæр лæвæрд цæуы хæс - дзырдбыд райхалын æмæ сбæрæг кæнын, æмбæхст дзырдтæ. | Cалам дæттынц |  |
| **Мотиваци.****(ахуыргæнæг дæтты, ног темæ бамбарынæн æххуыс чи у, ахæм æрмæг.)** | Ахуырдзаутæ бæрæг кæнынц дзырдбыдтæ, æмбæхст дзырдтæ та сты **НОМДАР, МИНОГОН, МИВДИСÆГ**.Ахуыргæнæг: мах абон рафæлхат кæндзыстæм рацыд æрмæг ацы ныхасы хæйттæй.2. Уæдæ ма мын мæ хъуыдытæ кæронмæ ахæццæ кæнутАхуыргæнæг: æххуысгæнæг та нын уыдзæн мæнæ ацы дзырдбыды цы дзырд æмбæхст ис, уый. **Дзырдбыд:** 1.Къуыри райдайы **……(Къуырисæр)**2.Мах хъуамæ нæ хистæртæн кæнæм **….(Кад)**3.Ацæуы йæ Райгуырæн зæххæй дард бæстæтæм**…. (Бæлццон)**4.Уый у хойрагæн йæ сæр**…..(Дзул)**5.Уым цæры арс **…. (Лæгæт)**6.Ахæм адæмæн нæй бынат нæ æхсæнады **…. (Мæнгард)** Уæдæ ма мæнæ ракæсут цавæр дзырд дзы бамбæхст нæ чыргъæдыНæ абоны урочы темæ у ныхасы хæйттæй рацыд æрмæг рафæлхатын . Æвзаргæ та йæ кæндзыстæм уалдзæджы фæзындтытимæ – цинтимæ. Схонæм æй ис … | Номдар у….Миногон у…Мивдисæг у….Ахуырдзаутæ дзурынц раиртæстытæ.Ахуырдзаутæ кусынц, æртæ къордæй дæр архайынц дзырдбыд райхалынмæ. **УАЛДЗÆГ.**«Уалдзæджы цинтæ» | **Регулятивон** ахуырадон нысан æвæрын  |
| **Актуализаци** | «Рудзынгæй æрбакаст уалдзæг,- Рауай мидæмæ, нæ уазæг!Амонд, фарнимæ æрбакæс.Бирæ цинтæ нын æрбахæсс».Куыд æмбарут ацы рæнхъытæ?**Цыбыр беседæ:** Уалдзæг цавæр циндзинад хæссы адæмæн? | Сывæллæттæ дзурынц сæ хъуыдытæ, кæнынц хатдзæгтæ. | **Коммуникативон:** хи хъуыдытæ æргом кæнын**Удгоймагон:**æрдзы рæсугъддзинад æмбарын |
| **Рацыд æрмæг фæлхатыныл куыст** | **3.Ахуыргæнæг:** Ралæууыд уалдзæг. Райхъал ис æрдз. Уæлдæф фæхъарм. Хуры хъарммæ тайы мит, цæугæдæтты их. Фæзындысты фыццаг дидинджытæ – малусæгтæ. Хъарм бæстæй æртахтысты мæргътæ. Уыдон сæхицæн аразынц ахстæттæ. Сывæллæттæ дæр ауындзынц бæлæстыл мæргътæн «хæдзæрттæ» - ахстæттæ. Ацы тексты ссарут номдартæ,миногонтæ æмæ мивдисджытæ. Морфологон æвзæрст сæ скæнын.Пайда кæнæм компьютерæй. | Ахуырдзаутæ дзуапп дæттæнц: уалдзæг,æрдз,уæлдæф,хуры,мит,цæугæдæтты, их,дидинджытæ, малусæгтæ, бæстæй, мæргътæ, ахстæттæ, сывæллæттæ, бæлæстыл, хæдзæрттæ. | **Зонадон:** хи ныхас раст рацаразын зонын; хъæугæ информаци текстты ссарын æмæ радзурын зонын, ног зонындзинæдтæ райсын**Коммуникативон:** хи хъуыдытæ æргом кæнын**Удгоймагон:**Æрдз хъахъхъæнын æмæ йын аргъ кæнын зонын |
| З**онындзинæдтæ дзургæйæ фидар кæнын.** | **4.Ахуыргæнæг :** Уæдæ ма мын зæгъут, чи уæ зоны æмдзæвгæтæ уалдзæджы тыххæй.**Ахуыргæнæг:** Цæй, гыццыл нæ фæллад суадзæм. Физминуткæ**5.Ахуыргæнæг:** Ныр та дзуапп дæттæм фæрстытæн**1 – аг фарст:** Миты бынæй фыццаг йæ сæр цавæр дидинæг сдары? **2 – аг фарст**. Цавæр маргъы хонынц хъæды бæлæсты дохтыр? **3 – аг фарст**. Иронау цавæр бæлæсты нæмттæ зонут? Уырыссагау дæр сæ зæгъут**4 – аг фарст.** Амондхæссæг маргъ цавæр у? **Ахуыргæнæг**: Мæнмæ гæсгæ, сымах тынг уарзут æрдз æмæ мæ уырны, хъахъхъæнгæ дæр æй кæй кæнут!Фæлæ адæм æмхуызон цæстæй кæсынц æрдзмæ? (фæйнæгыл фæзындысты Агънаты Гæстæны ныхæстæ: «Ацы зæххыл цыдæриддæр равзæрд, уыдоны иууылдæр цæрын фæнды…») Ныртæккæ уын æз айуардзынæн бæлæтты нывтæ. Уыдоныл ис фыстытæ:Бакæсут ма сæ.**Адæм! Ма исут уæ къух æрдзмæ!****Уарзут æрдз!****Хъахъхъæнут æрдз!****Уарзут нæ чысыл хæлæртты!****Ма чъизи кæнут дæттæ! Уым дæр цард цæуы!****Садзут бæлæстæ!****Бæлæстæм зилут!****Цин кæнут мæргътыл!****Мæргътæн аразут ахстæттæ!****Ма цæвут, ма марут цæрæгойты, сырдты, мæргъты!****Ахуыргӕнӕг:** Сывӕллӕттӕ, мах абон дзырдтам ныхасы хæйтты тыххӕй, сфӕлхат кодтам рацыд ӕрмӕг. Уалдзӕг та нын скодта нӕ урок рӕсугъд, аив, хъӕздыг. Æрхаста нын бирӕ цинтӕ. Нӕ зӕрдӕтӕ нын рухс кодта.Мӕн фӕнды, цӕмӕй, ацы бӕлӕттыл ныффыссат уӕ сидт адӕммӕ, цӕмӕй ӕрдз хъахъхъӕной, ма йӕ хъыгдарой. Зындгонд фыссӕг Агънаты Гӕстӕн афтӕ загъта: **«Ацы зӕххыл цыдӕриддӕр равзӕрд, уыдоны иууылдӕр цӕрын фӕнды…»**Уӕдӕ фӕсидӕм адӕммӕ. Уый у абон махӕн нӕ акци. Кӕд нырма гыццыл стут, уӕддӕр уӕ хай бахӕссут ацы акцимӕ. Бӕлон у сабырдзинады символ. Æмӕ мах зонӕм, уалдзӕг ма нын ноджыдӕр иу циндзинад кӕй ӕрхӕссы алы аз дӕр, уый цавæр бæрæгбон у? (Ахургæнæг сывæллæтты риутыл бакодта зæрдылдарæн нысæнттæ «Нæ хъæуы æрдз хъыгдарын»)**Ахуыргæнæг**: Мæн фæнды, цæмæй ацы урок уæ зæрдæты баззайа. Уый нысанæн иумæ ныссадзæм мæнæ дидинджытæ.**Ахуыргæнæг**: Сывæллæттæ, ацы дидинджытæ рæздзысты, сымах сæм зилдзыстут. Æмæ сæ уындæй уæ зæрдæтæ райдзысты. Рох уæ нæ кæндзæн, æрдз хъахъхъæнын кæй хъæуы, уый.  | Ахуырдзаутæ дзурынц æмдзæвгæтæ Æмæ сæ æвзарынц.Ахуырдзаутæ дзуапп дæттынц:**- малусæг****- хъæдхой**- Клен – уисхъад, ель – заз, липа – сусхъад, береза – барз, дуб – тулдз- **Зæрватыкк****Ахуырдзатæ кæсынц лæвæрд рæнхъытæ.**Ахуырдзаутæ: **9 май – Уӕлахизы бон.** Хъуамӕ мах ма рох кӕнӕм, цард куыд зынаргъ у, ӕмӕ кӕй руаджы ис сабырдзинад нӕ бӕстӕйы. Хистӕр фӕлтӕр – уӕлахизонтӕн мах нӕ сӕртӕй ныллӕг кувӕм.**Алы къорд дæр садзы дидинæг** | **Зонадон:**зонын, цы æрмæгыл бакуыстой, уымæй зонындзинæдтæ равдисын**Коммуникативон:** хи хъуыдытæ æргом кæнын, къордты архайын арæхсын , иумæйаг уынаффæмæ æрцæуын иумæйаг хъуыддаг аразгæйæ**Удгоймагон:**адæймаджы æвæрццаг æмæ æппæрццаг миниуджытыл æрдзурын. |
| **Рефлекси.** | **Ахуыргæнæг**: Ныр та уын лæвар кæнын бæлæтты нывтæ æмæ æппæт дунейæн фехъусын кæнæм, сабырдзинад кæй домæм, æрдз та хъахъхъæнгæ кæй кæнæм, уый.(Бæрæггæнæнтæ сæвæрын) |  | **Зонадон:** архæйдтытæ зæрдыл лæууын кæнын; урочы фæстиуджыты бастдзинад сбæлвырд кæнын**Коммуникативон:**хи хъуыдытæ æргом кæнын**Удгоймагон:**адæймаджы уды рæсугъддзинадæн аргъ кæнын |
| **Хатдзæгтæ скæнын**. | **Нæ урок уæ зæрдæмæ фæцыл?****Цавæр куыстæ хуыз уын уыд æнцондæр?****Цы рахастат нæ урæкæй?** | **Ахуырдзаутæ дзурынц сæ хъуыдытæ.** | **Коммуникативон:** хи хъуыдытæ бæлвырд кæнын **Регулятивон:** æнтыстытæ бæлвырд кæнын; ахуырадон архайды къухы цы бафтыд, уый бæрæг кæнын |
| **Хæдзармæ куыст** | Ныффыссын цыбыр радзырд «Куыд ивы уалдзыгон æрдз йæхи» (хистæрты æххуысæй) |  |  |

**Уæлæмхасæн æрмæг**

**1. ИМЯ**

**2. РЕБЕНОК**

**3. МАМА**

**4. ДЕДУШКА**

|  |  |  |  |  |
| --- | --- | --- | --- | --- |
|  | **Н** | О | М |  |
| С | Ы | В | Æ | Л | Л | **О** | Н |  |
|  | **М** | А | Д |
| Ф | Ы | **Д** |  |
|  | Б | **А** | Б | А |
| К | Æ | **Р** | Д | Æ | Г |

 **5. ТРАВА**

1. **ТЕПЛЫЙ**
2. **ЯРКИЙ**
3. **СЕРЫЙ**
4. **ЗНАЮЩИЙ**
5. **КИСЛЫЙ**
6. **ОСЕТИНСКИЙ**
7. **ХИТРЫЙ**

|  |  |  |  |  |
| --- | --- | --- | --- | --- |
| ХЪ | А | Р | **М** |  |
|  |  |  **И** | Р | Д |  |
|  | Ф | Æ | **Н** | Ы | К | Х | У | Ы | З |
|  | З | **О** | Н | Æ | Г |  |
| Т | У | А | **Г** |
|  | И | Р | **О** | Н |  |
| Х | И | **Н** | Æ | Й | ДЗ | А | Г |

1. **ТРЕБОВАТЬ**
2. **ТЯНУТЬ**
3. **БИТЬ**
4. **ЛАСКАТЬ**
5. **КРУЖИТСЯ**
6. **ПОКАЗЫВАТЬ**
7. **ЕСТЬ (КУШАТЬ)**
8. **ГРУЗИТЬ**

|  |  |  |  |  |  |  |
| --- | --- | --- | --- | --- | --- | --- |
|  | Д | О | **М** | Ы | Н |  |
|  | **И** | В | А | З | Ы | Н |
|  | Ц | Æ | **В** | Ы | Н |  |
| А | У | **Д** | Ы | Н |
|  | З | **И** | Л | Ы | Н |  |
| Æ | В | Д | И | **С** | Ы | Н |  |
|  | Х | **Æ** | Р | Ы | Н |  |
| Æ | В | **Г** | Æ | Н | Ы | Н |

**Директор МБОУ СОШ № 50 /А.Т.Бурнацев/**

**Заместитель директора по УВР /С.Э.Шаповалова/**

**Руководитель МО /Ф.И.Адеева/**